पाएं अपने शहर की ताज़ा ख़बरें और फ्री ई-पेपरडाउनलोड करें
2 मई से जिले में अंत्योदय परिवार के 18 साल से अधिक उम्र के युवाओं का टीकाकरण शुरू हुआ है। पर टीकाकरण केन्द्रों में युवा खुद चलकर आगे नहीं आ रहे हैं। इसकी बड़ी वजह है इलाके में फैली कई तरह की अफवाहें। रोजाना 100 लाेगों को टीका लगाने का लक्ष्य रखा गया है।
पर 50 युवा भी केन्द्र तक नहीं पहुंच पा रहे हैं। इस स्थिति को देखते हुए अब स्वास्थ्य अमला युवाओं को टीकाकरण केन्द्रों तक लाने में भिड़ गया है। बीएमओ डॉ इंदवार के नेतृत्व में मेडिकल टीम गांव-गांव जाकर अंत्योदय परिवार के युवाओं से टीकाकरण केन्द्रों में जाकर टीका लगाने की अपील कर रहे हैं। इस अभियान के बाद अब टीकाकरण की रफ्तार बढ़ रही है। मेडिकल टीम में डॉ एनएम सुधा सुबह 8 बजे से गांव में जाकर युवाओं को टीकाकरण के लिए जागरूक कर रहे हैं। मंगलवार को एसडीएम रवि राही ने पतराटोली के टीकाकरण केन्द्र का निरीक्षण किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn